### NN 116/2018 (21.12.2018.), Odluka o utvrđivanju godišnje kvote dozvola za zapošljavanje stranaca za kalendarsku godinu 2019.

VLADA REPUBLIKE HRVATSKE

2310

Na temelju članka 74. Zakona o strancima (»Narodne novine«, br. 130/11, 74/13, 69/17 i 46/18), Vlada Republike Hrvatske je na sjednici održanoj 20. prosinca 2018. godine donijela

ODLUKU

O UTVRĐIVANJU GODIŠNJE KVOTE DOZVOLA ZA ZAPOŠLJAVANJE STRANACA ZA KALENDARSKU GODINU 2019.

I.

Ukupna godišnja kvota dozvola za zapošljavanje stranaca u Republici Hrvatskoj iznosi 65.100 dozvola.

II.

Godišnja kvota za produženje već izdanih dozvola za zapošljavanje stranaca u Republici Hrvatskoj iznosi 15.000 dozvola.

III.

Godišnja kvota dozvola za novo zapošljavanje stranaca u Repub­lici Hrvatskoj iznosi 41.810 dozvola, i to kako slijedi:

|  |  |  |
| --- | --- | --- |
| 1. | GRADITELJSTVO | 17.800 dozvola |
| 2. | BRODOGRADNJA | 1.410 dozvola |
| 3. | TURIZAM I UGOSTITELJSTVO | 10.611 dozvola |
| 4. | KULTURA | 25 dozvola |
| 5. | PROMET | 2.314 dozvola |
| 6. | ZDRAVSTVO | 120 dozvola |
| 7. | SOCIJALNA SKRB | 460 dozvola |
| 8. | PREHRAMBENA INDUSTRIJA | 1.200 dozvola |
| 9. | PRERAĐIVAČKA INDUSTRIJA | 700 dozvola |
| 10. | POLJOPRIVREDA I ŠUMARSTVO | 1.990 dozvola |
| 11. | METALNA INDUSTRIJA | 2.200 dozvola |
| 12. | INFORMATIKA | 180 dozvola |
| 13. | EKONOMIJA I TRGOVINA | 2.200 dozvola |
| 14. | POŠTANSKE USLUGE | 600 dozvola. |

IV.

Uvažavajući stanje na tržištu rada, utvrđuje se godišnja kvota dozvola za sezonski rad koja iznosi 6.540 dozvola od kojih za sezonski rad u turizmu i ugostiteljstvu 5.000 dozvola, a u poljoprivredi i šumarstvu 1.540 dozvola.

V.

U okviru premještaja unutar društva utvrđuje se godišnja kvota dozvola za osobe premještene unutar društva koja iznosi 250 dozvola.

VI.

U okviru provedbe strateških investicijskih projekata utvrđuje se godišnja kvota dozvola za provedbu strateških investicijskih projekata koja iznosi 1.500 dozvola.

VII.

Tijelo nadležno za izdavanje dozvola strancima dostavit će, jednom u tri mjeseca, podatke o izdanim dozvolama Hrvatskom zavodu za zapošljavanje, radi usporedbe s Pregledom potreba za zapošljavanje stranaca po djelatnostima i zanimanjima za 2019. godinu, koji je sastavni dio ove Odluke.

Temeljem prikupljenih podataka o broju produženih i izdanih dozvola strancima, Hrvatski zavod za zapošljavanje dostavlja izvješće ministarstvu nadležnom za rad i tržište rada, jednom u tri mjeseca.

VIII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-04/444

Urbroj: 50301-25/14-18-2

Zagreb, 20. prosinca 2018.

Predsjednik
 mr. sc. Andrej Plenković, v. r.

PREGLED POTREBA ZA ZAPOŠLJAVANJE STRANACA PO DJELATNOSTIMA I ZANIMANJIMA ZA 2019. GODINU

|  |  |  |  |
| --- | --- | --- | --- |
| DJELATNOST | | NAZIV ZANIMANJA | Ukupno |
| Graditeljstvo | | Tesar | 2.900 |
| Zidar | 2.900 |
| Armirač | 1.200 |
| Betonirac | 700 |
| Rukovatelj građevinskim strojevima | 400 |
| Elektroinstalater | 500 |
| Elektromonter | 250 |
| Krovopokrivač | 400 |
| Soboslikar/ličilac | 500 |
| Keramičar | 600 |
| Zavarivač | 700 |
| Vodoinstalater | 300 |
| Fasader | 700 |
| Geobušač | 50 |
| Izolater | 400 |
| Vozač | 200 |
| Asfalter | 100 |
| Mehaničar | 50 |
| Stolar | 300 |
| Klesar | 50 |
| Podopolagač | 50 |
| Pomoćni građevinski radnik | 1.300 |
| Građevinski radnik | 1.250 |
| Monter | 2.000 |
| Ukupno: | | | 17.800 |
| Brodogradnja | | Brodomonter | 300 |
| Ravnač | 20 |
| Elektro zavarivač | 200 |
| Zavarivač | 150 |
| Bravar | 60 |
| Brodocjevar | 200 |
| Brodoskelar | 50 |
| AKZ radnik/Bojadiser | 150 |
| Brusač i čistač kovina | 150 |
| Brodostolar | 20 |
| Brodomehaničar | 20 |
| Brodoelektričar | 40 |
| Vezač tereta | 50 |
| Ukupno: | | | 1.410 |
| Turizam i  ugostiteljstvo | | Turistički animator | 150 |
| Maser posebnih vrsti masaža | 150 |
| Kuhar internacionalne kuhinje | 300 |
| Kuhar | 1.000 |
| Turistički zastupnik | 50 |
| Instruktor ronjenja | 20 |
| Pomoćni radnik u turizmu | 7.000 |
| Konobar | 1.400 |
| Recepcioner | 100 |
| Pekar | 200 |
| Slastičar | 100 |
| Spasilac | 100 |
| Vozač turističkog vlakića | 10 |
| Yoga terapeut | 1 |
| Liječnik tradicionalne kineske medicine | 10 |
| Brijač | 10 |
| Spa terapeut | 10 |
| Sezonski rad do 6 mjeseci – Pomoćni radnik u turizmu | 5.000 |
| Ukupno: | | | 15.611 |
| Kultura | | Baletni umjetnik | 10 |
| Orkestralni umjetnik | 10 |
| Operni pjevač | 5 |
| Ukupno: | | | 25 |
| Promet | | Vozač teretnog vozila | 1.700 |
| Vozač autobusa | 300 |
| Vozač motornog vozila | 200 |
| Radnik za popravak i održavanje vozila | 64 |
| Mehaničar zrakoplova | 35 |
| Kabinsko osoblje | 15 |
| Ukupno: | | | 2.314 |
| Zdravstvo | | Doktor medicine sa specijalističkom naobrazbom | 15 |
| Doktor medicine na specijalističkom usavršavanju | 20 |
| Doktor medicine | 20 |
| Doktor dentalne medicine sa specijalističkom naobrazbom | 5 |
| Medicinska sestra/tehničar | 50 |
| Dentalni asistent | 5 |
| Magistar farmacije | 5 |
| Ukupno: | | | 120 |
| Socijalna skrb | | Psiholog | 5 |
| Logoped | 10 |
| Medicinska sestra/tehničar | 150 |
| Njegovateljica | 100 |
| Fizioterapeut | 10 |
| Radni terapeut | 10 |
| Socijalni radnik | 10 |
| Kuhar | 60 |
| Pomoćni kuhar | 55 |
| Čistačica | 50 |
| Ukupno: | | | 460 |
| Prehrambena industrija | | Pekar | 500 |
| Djelatnik na preradi ribe | 250 |
| Djelatnik u preradi voća i povrća | 50 |
| Mesar | 200 |
| Slastičar | 150 |
| Komercijalist – specijalist za sashimi tržište | 5 |
| Vozač dostavnog vozila | 20 |
| Serviser strojeva | 10 |
| Mlinar | 15 |
| Ukupno: | | | 1.200 |
| Prerađivačka industrija | | Šivač | 200 |
| Kožar | 20 |
| Krojač | 20 |
| Stolar | 170 |
| Pletač aluminijskog ratan namještaja | 10 |
| Tapetar | 20 |
| Puhač stakla | 10 |
| CNC operater | 50 |
| Radnik u proizvodnji | 200 |
| Ukupno: | | | 700 |
| Poljoprivreda i šumarstvo | | Pomoćni stočar i pastir | 150 |
| Rukovatelj mehanizacije | 100 |
| Šumski radnik | 50 |
| Sjekač | 90 |
| Radnik na ribarskim plovilima | 540 |
| Radnik na orezivanju voćaka i vinove loze | 50 |
| Samaraš | 20 |
| Poljoprivredni radnik | 340 |
| Pastir | 10 |
| Radnik u akvakulturi | 100 |
| Veterinar | 10 |
| Tehničar u poljoprivredi | 30 |
| Pomoćni radnik (poljoprivreda, ribarstvo, šumarstvo) | 500 |
| Sezonski rad do 6 mjeseci – Berač plodova | 1.500 |
| Sezonski rad do 6 mjeseci – Cjepljar voćaka i vinove loze | 40 |
| Ukupno: | | | 3.530 |
| Metalna industrija | | Zavarivač/Elektrozavarivač | 600 |
| Bravar/Strojobravar | 600 |
| Glodač | 30 |
| Tokar | 50 |
| Cjevar | 90 |
| Lakirer | 90 |
| CNC operater | 100 |
| Metalurški radnik | 100 |
| Mehaničar | 50 |
| Monter | 110 |
| Instalater | 200 |
| Tehničar u metalnoj industriji | 50 |
| Rukovatelj u metalnoj industriji | 100 |
| Brusač/čistač kovina | 30 |
| Ukupno: | | | 2.200 |
| Informatika | | Softverski inženjer | 60 |
| Sistemski inženjer | 20 |
| Poslovni analitičar | 20 |
| Inženjer elektrotehnike | 10 |
| Inženjer strojarstva | 15 |
| Produkt dizajner | 20 |
| Dizajner računalnih igara | 10 |
| Administrator baza podataka | 5 |
| Projektant informatičkih sustava | 20 |
| Ukupno: | | | 180 |
| Ekonomija i trgovina | | Prodavač/trgovac | 1.700 |
| Mesar | 100 |
| Vozač | 200 |
| Skladištar | 190 |
| Cvjećar | 10 |
| Ukupno: | | | 2.200 |
| Poštanske usluge | | Poštar | 300 |
| Vozač | 200 |
| Šalterski radnik/ prodavač | 100 |
| Ukupno: | | | 600 |
| Premještanje osoba unutar društva | | Rukovoditelj | 100 |
| Stručnjak | 100 |
| Pripravnik | 50 |
| Ukupno: | | | 250 |
| Strateški investicijski projekti | Sukladno strateškim investicijskim projektima | | 1.500 |
| SVEUKUPNO | | | 50.100 |